***Raport privind disfuncționalitatea totală a sistemului informatic al PE***

***utilizat de către OTS pentru procesarea şi selectarea ofertelor pe PE,***

***precum şi de emitere a dispoziţiilor de dispecer***

În intervalul 20 noiembrie 2021, ora 20:15 – 21 noiembrie, ora 02:15, sistemul informatic al Pieței de Echilibrare a fost indisponibil total, pentru efectuarea unor activități de mentenanță programată.

Din etapa de pregătire a programului de mentenanță a fost luată în considerare posibilitatea indisponibilității parțiale sau totale a sistemului informatic al Pieței de Echilibrare, de aceea s-au transmis mesaje repetate de informare către participanții la piața de energie electrică.

Pentru operarea Pieței de Echilibrare, în perioada de mentenanță a sistemului informatic, în prealabil, s-a selectat conform ordinei de merit banda de reglaj secundar pentru fiecare interval de dispecerizare aferent perioadei de mentenanță și s-au pregătit pentru dispecerizare fișierele cu ordinea de merit a reglajului terțiar rapid la creștere și la reducere de putere, pe baza ofertelor zilnice transmise de către participanții la Piața de Echilibrare.

În perioada de oprire planificată a platformei Pieței de Echilibrare nu au fost emise dispoziții pentru energia de echilibrare corespunzătoare rezervei de reglaj terțiar rapid la creștere / reducere de putere, Sistemul Electroenergetic Național fiind foarte bine echilibrat din piețele anterioare pieței de echilibrare. Solicitări de modificare/transmitere a ofertelor zilnice n-au fost semnalate de către participanții la Piața de Echilibrare.

**Explicitarea cauzelor:** efectuarea de activități de îmbunătățire a funcționării infrastructurii hardware.

**Perioada disfuncționalității pentru salvarea Ordinii de Merit:** 20 noiembrie, ora 20:15 – 21 noiembrie, ora 02:15.

**Soluția de remediere:** furnizorul de servicii de mentenanță recomandă un nou plan de măsuri pentru îmbunătățirea funcționalității infrastructurii hardware a platformei Pieței de Echilibrare. Măsurile recomandate de către furnizor vor fi implementate, în condițiile în care Sistemul Electroenergetic Național va fi echilibrat din punct de vedere al producției și consumului de energie electrică, pentru evitarea dispozițiilor de dispecer de reglaj terțiar rapid, pentru realizarea echilibrului, în măsura în care aceasta va fi posibilă.

**Estimarea impactului asupra Pieţei de Echilibrare:** fără implicații comerciale asupra participanților la Piața de Echilibrare.